Gondwana Rainforests of Australia

Gondwana Rainforests of Australia (Gondwanské dažďové pralesy Austrálie) sú najstaršie dažďové lesy na svete, skupina chránených oblastí v austrálskych štátoch Nový Južný Wales a Queensland. Ročne ich navštívia 2 milióny turistov. V roku 1987 boli zapísané na zoznam svetového dedičstva UNESCO. Súhrnná plocha je 3 700 km². Pod ochranou UNESCO je približne 50 rôznych chránených území v 8 skupinách rozprestierajúcich sa medzi mestami Newcastle a Brisbane. Hoci dažďové pralesy pokrývajú približne 0,3% austrálskeho kontinentu, sú domovom približne 50% rastlinných rodov a 30% cicavcov a vtákov tohto kontinentu. Dažďové lesy v minulosti pokrývali väčšinu kontinentu Gondwana a predstavujú tak jeden z najstarších typov rastlinných biotopov v Austrálii. Dažďové pralesy na východe Austrálie sú obrazne živou spojnicou s historickým vývojom vegetácie na Zemi. Len na málo miestach na Zemi sa vyskytuje toľko rastlín a živočíchov, ktoré sa relatívne nelíšia od svojich predchodcov (dnes vo forme skamenelín). Rastú tu paprade, ihličnany a ďalšie rody primitívnej formy rastlín, ktoré sú spájané so vznikom a rozširovaním kvitnúcich rastlín v období pred viac ako 100 miliónmi rokov. Zo zástupcov flóry možno menovať napr. pabuky, araukárie a eukalypty. Galéria Referencie Iné projekty Commons ponúka multimediálne súbory na tému Gondwana Rainforests of Australia Externé odkazy GONDWANA RAINFORESTS OF AUSTRALIA, QUEENSLAND & NEW SOUTH WALES, AUSTRALIA [online]. Program Spojených národov pre životné prostredie, [cit. 2017-01-11]. Dostupné online. Archivované 2011-08-11 z originálu. (anglicky) World Heritage Places - Gondwana Rainforests of Australia [online]. Australian Government - Department of the Environment and Energy, [cit. 2017-01-09]. Dostupné online. (anglicky) Zdroj Tento článok je čiastočný alebo úplný preklad článkov Gondwanské deštné pralesy Austrálie na českej Wikipédii a Gondwana Rainforests na anglickej Wikipédii.